Θύμα άγριου ξυλοδαρμού έπεσε από μπράβους πολύ γνωστού κέντρου διασκέδασης στο Γκάζι, ένας 17χρονος από το Μπαχρέιν, σύμφωνα με όσα καταγγέλλουν οι συγγενείς του στην κάμερα του ΑΝΤ1.

ADVERTISING

Οι συγγενείς του 17χρονου υποστηρίζουν πως ο νεαρός με την παρέα του είχαν βγει ώστε να γιορτάσουν την αποφοίτησή τους από το Πανεπιστήμιο, όταν χωρίς κάποιον προφανή λόγο ξυλοκοπήθηκαν από τους πορτιέρηδες του γνωστού μπαρ.

"Οι πορτιέρηδες πίστεψαν πως ένας από την παρέα θα έπαιρνε φαγητό μέσα στο μπαρ" είπε ένας συγγενής του θύματος.

Ο νεαρός που φέρει βαριά τραύματα στο πρόσωπο και θα υποβληθεί σε χειρουργική επέμβαση της επόμενες μέρες δεν ήταν σε θέση να μιλήσει και να δώσει περισσότερες λεπτομέρειες.

Οι Διπλωματικές αρχές του Μπαχρέιν έχουν αρχίσει έρευνα για το περίεργο συμβάν, ενώ αστυνομικοί της ασφάλειας Πετραλώνων ερευνούν το περιστατικό προκειμένου να εντοπιστούν οι δράστες.

Πηγή: ant1news